Diari Oficial de la Generalitat Valenciana


Sumari del DOGV 6314, del 20-07-2010 (2010/7925)

Notificació en extracte als interessats de l'assignació de drets provisionals del règim de pagament únic, any 2010.
-------------------------------------------------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7925


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació en extracte als interessats de l'assignació de drets provisionals del règim de pagament únic, any 2010. [2010/7925]  
En compliment d'allò que es disposa en els articles 59.5 i 61, en relació amb el 84, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i ja que han sigut fallits els dos intents de notificació de l'assignació de drets provisionals, règim de pagament únic, any 2010, comunicada per mitjà d'un escrit de la cap de l'Àrea de Garantia Agrària, en el domicili del/s interessat/s que es detalla/en en l'annex adjunt, per causes no imputables a esta Administració.  
D'esta s'extracta el contingut següent: «L'any 2006 va entrar en vigor un règim d'ajudes comunitàries anomenat règim de pagament únic. Per mitjà d'este règim d'ajudes els agricultors que tenen assignats drets de pagament únic reben anualment una ajuda proporcional al nombre dels seus drets sempre que es justifique amb una superfície admissible declarada per l'agricultor [...]. La seua situació figura en la taula de resum de nombre de drets i imports considerant els sectors de 2010. Segons esta notificació, els productors de cítrics, els viticultors, els productors d'oliverar, d'oví-caprí, de cultius herbacis i de blat dur de qualitat, han de sol·licitar: l'admissió al règim de pagament únic, el cobrament del pagament únic corresponent a 2010, si es tenen els requisits, els drets procedents de la reserva nacional, i han de presentar al·legacions, si es desitja, als drets provisionals assignats per mitjà d'esta comunicació. Una vegada estudiades totes les sol·licituds, els drets definitius seran comunicats als agricultors i als ramaders abans del 31 de desembre de 2010».  
Per este document se cita l'/els interessat/s detallat/s en l'annex adjunt perquè comparega/guen, en el termini de deu dies de dilluns a divendres de 09.00 a 14.00 hores, a l'efecte de ser notificat/s de l'acte relatiu al procediment a la Direcció Territorial de la Conselleria d'Agricultura, a l'oficina comarcal i/o entitat col·laboradora que resulte més pròxima al seu domicili. En tot cas, podrà/an sol·licitar informació complementària en el telèfon gratuït 470 988 335, habilitat per a atendre les consultes relacionades amb la sol·licitud única 2010.  
Si transcorregut l'esmentat termini, comptat des de l'endemà de la publicació d'este anunci, no haguera/en comparegut, es considerarà realitzada la notificació des de l'endemà del venciment d'este.  
València, 29 de juny de 2010.- La cap del Servici de Pagament Únic i Ajudes Directes: Noelia Garrigós Pérez.  
